ᱦᱚᱨᱮᱠᱨᱩᱥᱱᱚ ᱢᱚᱦᱚᱛᱟᱵᱽ

ᱦᱚᱨᱮᱠᱨᱩᱥᱱᱚ ᱢᱚᱦᱚᱛᱟᱵᱽ (᱑᱒ ᱱᱚᱵᱷᱮᱢᱵᱚᱨ ᱑᱘᱙᱙ - ᱒ ᱡᱟᱱᱩᱣᱟᱨᱤ ᱑᱙᱘᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱱᱮᱛᱟ, ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱦᱚᱲ, ᱟᱨ ᱑᱙᱔᱖ ᱠᱷᱚᱱ ᱑᱙᱕᱐ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱟᱨ ᱑᱙᱕᱖ ᱠᱷᱚᱱ ᱑᱙᱖᱑ ᱫᱷᱟᱹᱨᱤᱡ ᱫᱚᱦᱲᱟ ᱛᱮ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱳᱵᱽᱨᱤᱠᱮᱴ "ᱩᱛᱠᱚᱲ ᱠᱮᱥᱚᱨᱤ" ᱦᱚᱛᱮᱛᱮ ᱟᱹᱰᱤ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾

 ᱜᱤᱫᱽᱨᱟᱹ ᱚᱠᱛᱚ 

ᱦᱚᱨᱮᱠᱨᱩᱥᱱᱚ ᱢᱚᱦᱚᱛᱟᱵᱽ ᱟᱜ ᱡᱟᱱᱟᱢ ᱫᱚ ᱳᱰᱤᱥᱟ ᱨᱮᱱᱟᱜ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮᱱᱟᱜ ᱚᱜᱟᱨᱯᱟᱰᱟ ᱟᱹᱛᱤᱨᱮ ᱦᱩᱭ ᱞᱮᱱ ᱛᱟᱜᱮᱸᱫ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱠᱨᱩᱥᱱᱚ ᱪᱚᱨᱚᱬ ᱫᱟᱥ ᱟᱨ ᱛᱚᱦᱚᱯᱷᱟ ᱫᱮᱵᱤ ᱛᱤᱠᱤᱱᱟᱜ ᱠᱚᱞᱮᱨᱮ ᱢᱤᱫ ᱥᱚᱨᱮᱥ ᱠᱷᱟᱸᱰᱟᱭᱚᱛ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱵᱷᱚᱫᱽᱨᱚᱠ ᱩᱱᱩᱥᱩᱞ ᱟᱥᱲᱟ ᱠᱷᱚᱱ ᱢᱮᱴᱨᱤᱠ ᱵᱤᱱᱤᱰ ᱮ ᱥᱟᱹᱛ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱨᱮᱵᱷᱮᱱᱥᱟ ᱵᱤᱨᱫᱟᱹᱜᱟᱲ, ᱠᱚᱴᱚᱠ ᱨᱮᱭ ᱵᱷᱤᱥᱮᱞᱮᱫ ᱮᱱᱟ ᱤᱠᱷᱟᱹᱱ ᱑᱙᱒᱑ ᱨᱮ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱟᱡᱟᱜ ᱯᱚᱲᱦᱚᱱ ᱫᱚᱭ ᱵᱟᱹᱜᱤᱭᱟᱫ-ᱟ ᱾

 ᱢᱟᱹᱱ ᱟᱨ ᱥᱤᱨᱯᱷᱟᱹ 

ᱩᱱᱤ ᱫᱚ ᱛᱤᱱᱟᱹᱝ ᱠᱟᱛᱷᱟ ᱞᱟᱹᱜᱤᱫ ᱪᱚ ᱳᱰᱤᱥᱟ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱟᱨ ᱥᱮᱱᱮᱨᱮᱧ ᱜᱟᱭᱟᱱ ᱮᱠᱟᱰᱮᱢᱤ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱳᱱᱳᱨᱟᱨᱤ ᱰᱚᱠᱴᱚᱨᱮᱴ ᱟᱨ ᱦᱳᱱᱳᱨᱟᱨᱤ ᱫᱤ-ᱞᱤᱴ ᱰᱤᱜᱽᱨᱤᱭ ᱟᱢᱮᱴ ᱠᱮᱫ-ᱟ ᱾ ᱩᱛᱠᱚᱞ ᱡᱮᱜᱮᱪ ᱵᱤᱨᱫᱟᱹᱜᱟᱲ ᱟᱨ ᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱳᱱᱳᱨᱟᱨᱤ ᱰᱚᱠᱴᱚᱨᱮᱴ ᱰᱤᱜᱽᱨᱤᱭ ᱟᱢᱮᱴ ᱠᱮᱫ-ᱟ ᱾  ᱳᱰᱤᱥᱟ ᱯᱚᱱᱚᱛ ᱛᱟᱞᱢᱟ ᱯᱚᱛᱚᱵ ᱢᱩᱨᱟᱹᱭ, ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱤᱥᱣᱟᱹ ᱯᱚᱛᱚᱵ ᱢᱩᱨᱟᱹᱭ ᱛᱚᱦᱚᱨ ᱨᱮ ᱞᱟᱯᱷᱟᱝ ᱯᱚᱛᱚᱵ ᱢᱩᱨᱟᱹᱭ ᱨᱮᱱᱟᱜ ᱧᱩᱛᱩᱢ ᱫᱚ ᱦᱚᱨᱮᱠᱨᱩᱥᱱᱚ ᱢᱚᱦᱚᱛᱟᱵᱽ ᱯᱚᱱᱚᱛ ᱯᱚᱛᱚᱵ ᱢᱩᱨᱟᱹᱭ ᱢᱮᱱᱪᱮ ᱫᱚᱦᱚ ᱮᱱᱟ ᱾ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱕᱙ ᱨᱮ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱩᱵᱱᱮᱥᱚᱨ ᱨᱮ ᱓ ᱮᱠᱚᱨ ᱴᱚᱴᱷᱨᱮ ᱢᱮᱱᱟᱜ-ᱟ ᱾

 ᱨᱟᱡᱽᱟᱹᱨᱤ ᱡᱤᱭᱚᱱ 

᱑᱙᱒᱒ ᱨᱮ, ᱩᱱᱤ ᱫᱚ ᱡᱤᱦᱚᱞ ᱨᱮᱠᱚ ᱥᱟᱸᱵᱟᱣ ᱠᱮᱫᱮᱭᱟ ᱟᱨ ᱫᱤᱥᱚᱢ ᱵᱟᱹᱭᱨᱤ ᱢᱮᱱᱛᱮ ᱠᱚ ᱫᱚᱥ ᱠᱮᱫᱮᱭᱟ ᱾ ᱩᱱᱤ ᱫᱚ ᱑᱙᱒᱔ ᱠᱷᱚᱱ ᱑᱙᱒᱘ ᱫᱷᱟᱹᱨᱤᱡ ᱵᱟᱞᱮᱥᱚᱨ ᱦᱚᱱᱚᱛ ᱵᱳᱰ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱒᱔ ᱨᱮ ᱵᱤᱦᱟᱨ ᱟᱨ ᱳᱰᱤᱥᱟ ᱠᱟᱶᱱᱥᱤᱞ ᱨᱤᱱᱤᱡ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱵᱩᱞᱩᱝ ᱥᱚᱛᱭᱟᱜᱽᱨᱚᱦᱚ ᱦᱩᱞᱥᱟᱹᱭ ᱨᱮᱦᱚᱸᱭ ᱥᱮᱞᱮᱫ ᱮᱱᱟ ᱟᱨ ᱑᱙᱓᱐ ᱨᱮ ᱟᱨ ᱦᱚᱸ ᱫᱚᱦᱲᱟ ᱛᱮ ᱡᱤᱦᱚᱞ ᱨᱮᱠᱚ ᱥᱟᱸᱵᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱠᱚᱸᱜᱽᱨᱮᱥ ᱥᱮᱵᱟᱫᱚᱞ ᱨᱤᱱᱤᱡ ᱡᱮᱱᱮᱨᱟᱞ ᱚᱯᱷᱤᱥᱚᱨ ᱠᱚᱢᱟᱱᱰᱤᱝ ᱞᱮᱠᱟᱛᱮ ᱦᱚᱸᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱑᱙᱓᱒ ᱨᱮ ᱯᱩᱨᱤ ᱨᱮ AICC ᱥᱮᱥᱳᱱ ᱟᱨ ᱯᱟᱴᱤ ᱦᱚᱛᱮᱛᱮ ᱵᱟᱨᱚᱱ ᱮᱱ ᱛᱟᱭᱚᱢ ᱦᱚᱸ ᱩᱱᱤ ᱫᱚᱠᱚ ᱦᱟᱹᱲᱤ ᱞᱮᱫᱮ ᱜᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱓᱔ ᱨᱮ ᱵᱟᱝ ᱡᱚᱴᱮᱫ ᱡᱚᱯᱚᱴᱮᱫ ᱵᱤᱨᱩᱫᱽ ᱛᱮ ᱦᱩᱞᱥᱟᱹᱭ ᱨᱮ ᱦᱚᱸᱭ ᱥᱮᱞᱮᱫ ᱮᱱᱟ ᱟᱨ ᱳᱰᱤᱥᱟ ᱨᱮ ᱯᱩᱭᱞᱩ ᱫᱷᱟᱣ ᱟᱠᱚᱣᱟᱜ ᱦᱟᱯᱲᱟᱢ ᱢᱩᱫᱽᱨᱤᱭ ᱡᱷᱤᱡ ᱠᱮᱫ-ᱟ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱚᱜᱽᱨᱚᱯᱟᱰᱟ ᱨᱮ ᱜᱟᱱᱫᱷᱤ ᱠᱚᱨᱢᱚ ᱢᱩᱫᱽᱨᱤᱭ ᱮᱛᱚᱦᱚᱵ ᱠᱮᱫ-ᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

Orissa Chief Ministers List
Orissa Chief Ministers
Official biographical sketch in Parliament of India website

ᱛᱷᱚᱠ:ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ